《九日山居》
明代·袁昌祚

万事惊心两鬓非，先秋人与雁南归。閒看草际锄黄独，静倚松阴住翠微。

身老玉关愁击柝，时危金殿望垂衣。更堪潦倒逢佳节，樽酒篱花赏暂违。

作者简介：（1536—?）明广东东莞人，字茂文，原名炳。隆庆五年进士。授左州知州，调彝陵。历官四川布政司参议。督采贡木，事办而不扰。川人德之。以忧归。